تورکیه نینگ شیرناق ولایتیده جاندارم و امنیه قومندانلیگی نینگ کوندیریش فعالیتلری نتیجه سیده بولووچی ترور تشکیلاتی پی کاکا منسوبی 5 نفر تروریست جنگری خوفسیزلیک کوچلریگه کیلیب تسلیم بولدی.
ایچکی ایشلر وزیرلیگی تامانیدن بیریلگن بیاناتده بیلدیریلیشیچه، کوندیریش فعالیتلری نتیجه سیده بولووچی ترور تشکیلاتی پی کاکادن اجره لیشلر دوام ایتیب بارماقده.
بولووچی ترور تشکیلاتی pkk-kck  منسوبی 5 نفر تروریست جنگری نینگ شیرناققه کیلیب تسلیم بولیشی بیلن 1 جنوریدن بوگونگچه کوندیریش آرقه لی تسلیم بولگن تروریست جنگری سانی 181 نفرگه ییتدی.
تسلیم بولگن 5 ته تروریستدن بیرته سی نینگ عایله سی دیاربکرده فرزندی اوچون کیچه – کوندوز کمپده کوتیب اولتیرگنلر قطاریده ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
